Ja es pot visitar al Castell l'Exposició del Ninot 2004
08/03/2004 19:03:00

# Ja es pot visitar al Castell l'Exposició del Ninot 2004

*   08/03/2004 19:03:00
*   [Imprimir](#)
*   Compartir
*    https://www.alaquas.org/documento.asp?id\_do=9096

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9096%2F0&title=Ajuntament%20d%27Alaqu%C3%A0s.%20Premsa.Ja%20es%20pot%20visitar%20al%20Castell%20l%27Exposici%C3%B3%20del%20Ninot%202004)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9096/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9096/9096_Form_4.jpg)](https://www.alaquas.org/ficheros/documentos/2004/2/9096/9096_Form_10.jpg "<a href='https://www.alaquas.org/ficheros/documentos/2004/2/9096/9096_Form_10.jpg' target=_blank><i class='fa fa-external-link' aria-hidden='true'></i>.Ja es pot visitar al Castell l'Exposició del Ninot 2004</a>")

Després de la inauguració d'aquesta exposició que es va celebrar el diumenge 7 de març, la Plaça d'Espanya va acollir el tradicional Festival de Paelles

Tots els ninots candidats a indultats de cada comissió fallera d'Alaquàs ja es poden contemplar al Castell. El diumenge 7 de març es va inaugurar oficialment l'Exposició del Ninot de les Falles 2004, a càrrec de l'Alcalde d'Alaquàs, Jorge Alarte, la Regidora de Festes, Isabel Mondéjar i les Falleres Majors d'Alaquàs, Xelo Blanch i Estíbaliz Belinchón. A la cita van estar presents també tots els components de Junta Local Fallera i representants de cadascuna de les onze comissions d'Alaquàs.

L'acte va començar a les 11 hores del matí. Les Falleres Majors d'Alaquàs arribaren al monument en una cercavila acompanyades de música i xaranga. En arribar, tallaren la cinta amb la què es dona per inaugurada aquesta exposició que podrà ser visitada fins el diumenge 14 de març en l'horari habitual del Castell: de dilluns a dissabte de 10 a 14 hores, i de 17 a 21 hores i els diumenges de 10 a 14 hores.

Després de tallar la cinta, la comitiva va recòrrer el claustre del Castell, on estan ubicats els ninots dels monuments grans. A continuació van visitar la sala del primer pis on estan els monuments infantils.

En finalitzar l'acte oficial d'obertura de l'exposició, tota la comitiva es va traslladar en cercavila fins la Plaça Espanya de la ciutat, espai on es van celebrar les ja tradicionals paelles en què han participat enguany milers de falleres i fallers de la ciutat.